ગ્લૅમર જગતમાં દરેક કલાકાર માટે સમાન દિવસો નથી રહેતા. કોઇકનો સિતારો બુલંદીએ હોય છે, તો તે જ કલાકાર થોડાક વર્ષો બાદ જમીન પર આવી જાય છે. સ્ટાર કલાકારોને તેમની આવી પરિસ્થિતિ કઈ હદે નીચે પાડી દે છે, તે આપણે એ જ વાત ઉપરથી સમજી શકીએ છીએ કે તેમને બી ગ્રેડની ફિલ્મો કરવી પડે છે. આવી બી ગ્રેડની ફિલ્મો કરનારાઓના નામો પણ આશ્ચર્યમાં મૂકી દે તેવા છે. સૌથી વધુ આશ્ચર્યજનક નામ છે સદીના મહાનાયક બિગ બી અમિતાભ બચ્ચનનું કે જેમણે બૂમ જેવી બી ગ્રેડ ફિલ્મમાં કામ કરી સૌને ચોંકાવી દીધા હતાં.